Document ID: 32010R0117

KOMMISSIONENS FORORDNING (EU) Nr. 117/2010
af 9. februar 2010
om ændring af forordning (EF) nr. 904/2008 om fastlæggelse af de analysemetoder og andre bestemmelser af teknisk art, der skal anvendes i forbindelse med eksportordningen for varer, som ikke er omfattet af traktatens bilag I
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, og
ud fra følgende betragtninger:
(1)
Ved Kommissionens forordning (EF) nr. 904/2008 (2) fastsættes de metoder, procedurer og formler, der skal anvendes til beregningen af de data, som opnås ved analyse af varer som fastsat i bilag IV til Kommissionens forordning (EF) nr. 1043/2005 af 30. juni 2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet (3).
(2)
Forordning (EF) nr. 904/2008 er blevet undersøgt af en gruppe eksperter med henblik på at vurdere, om forordningen tager hensyn til den videnskabelige og teknologiske udvikling af de metoder, der er fastsat i forordningen. Det fremgår af de undersøgelser og forsøg, der er foretaget i forbindelse med denne vurdering, at bestemmelsen af indholdet af stivelse (eller dekstrin) ved hydrolyse med natriumhydroxid og bestemmelsen af glucoseindholdet med den enzymatiske metode med spektrofotometri, som nu gælder for de fleste varer, ikke længere lever op til de nuværende tekniske krav og derfor bør ajourføres.
(3)
Det bør derfor præciseres, at bestemmelsen af indholdet af stivelse (eller dekstrin) skal foretages enzymatisk med amylase og amyloglucosidase, og at glucoseindholdet bør bestemmes med højtryksvæskekromatografi (HPLC) som beskrevet i bilag I til Kommissionens forordning (EF) nr. 900/2008 af 16. september 2008 om fastlæggelse af de analysemetoder og andre bestemmelser af teknisk art, der skal anvendes forbindelse med importordningen for visse varer fremstillet af landbrugsprodukter, (4) som ændret ved Kommissionens forordning (EU) nr. 118/2010 (5).
(4)
Forordning (EF) nr. 904/2008 bør derfor ændres.
(5)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
Artikel 2, nr. 2), i forordning (EF) nr. 904/2008 affattes således:
»2)
Stivelse (eller dekstrin)
(Dekstriner beregnes som stivelse)
1.
I forbindelse med alle KN-koder med undtagelse af KN-kode 3505 10 10, 3505 10 90, 3505 20 10 - 3505 20 90 samt 3809 10 10 - 3809 10 90 bestemmes indholdet af stivelse (eller dekstrin) i kolonne 3 i bilag IV til forordning (EF) nr. 1043/2005 ved anvendelse af formlen:
(Z - G) × 0,9
hvor:
Z
=
glucoseindhold bestemt efter metoden beskrevet i bilag I til Kommissionens forordning (EF) nr. 900/2008 (6)
G
=
glucoseindhold før enzymatisk behandling, bestemt ved højtryksvæskekromatografi (HPLC).
2.
I forbindelse med KN-kode 3505 10 10, 3505 10 90, 3505 20 10 - 3505 20 90 samt 3809 10 10 - 3809 10 90 bestemmes indholdet af stivelse (eller dekstrin) ved anvendelse af den metode, der er anført i bilag II til forordning (EØF) nr. 900/2008.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. februar 2010.

Labels: 7
3
17
16